Die Universiteitskapasiteitsontwikkelingsfonds ( Universiteitskapasiteitsontwikkelingfonds.pdf ) ondersteun die US se Universiteitskapasiteitsontwikkelingsplan en word vir ŉ drie-jaar periode aan die Universiteit beskikbaar gestel. Die termyn van die fonds het aanvang geneem op 1 Januarie 2018 en sal verstryk op 31 Desember 2020.
Die SU se Universiteitskapasiteitsontwikkelingsplan verteenwoordig ŉ geïntegreerde benadering tot die ontwikkeling van onderrig en navorsing aan die US. Dit spruit uit die erkenning dat onderrig- en navorsingsontwikkeling in die lewe van ŉ universiteit (en veral die loopbane van individuele akademici) nie twee afsonderlike trajekte verteenwoordig nie maar eerder albei deel van ŉ enkele geheel is.
Die huidige Universiteitskapasiteitsontwikkelingsplan begroot vir die volgende:
die ontwikkeling van veeltalige, vakkundige terminologielyste en die beskikbaarstelling van hierdie op ŉ aanlyn platform
die ontwerp van ŉ stelsel om studente vordering en ontwikkeling noukeurig te volg
die ontwerp van aanlynopleidingsmateriaal vir tutors
die ontwikkeling van nagraadse studievaardighede
die totale ontwikkeling van vroeë loopbaan akademici
die ontwerp van ontwikkelingsgeleenthede vir departementele voorsitters
die toekenning van onderriggenootskappe
Alle sake wat verband hou met die Universiteitskapasiteitsontwikkelingsfonds word deur 'n stuurkomitee hanteer. Die Komitee adviseur die VR(L&O) aangaande hierdie sake. Vir enige navrae of inligting, kontak jou Vise-Dekaan (Onderrig) of drs Antoinette van der Merwe (advdm@sun.ac.za), Therina Theron (ttheron@sun.ac.za) of Gert Young (gyoung@sun.ac.za).